34. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ, ΟΙΚΟΝΟΜΙΑΣ, ΑΝΑΠΤΥΞΗΣ, ΕΡΓΑΣΙΑΣ ΚΑΙ ΚΟΙΝΩΝΙΚΩΝ  ΑΣΦΑΛΙΣΕΩΝ Αριθ. 1162 της 6/17 Μαρτ. 1997 (ΦΕΚ Β΄ 200) Καθορισμός πλαισίων λειτουργίας εμπορικών καταστημάτων και καταστημάτων τροφίμων. 1.Καθορίζουμε τα πλαίσια λειτουργίας των Εμπορικών Καταστημάτων και των καταστημάτων τροφίμων όλης της χώρας, ως εξής: α)Ο χρόνος έναρξης και λειτουργίας των εμπορικών καταστημάτων και των καταστημάτων τροφίμων είναι ελεύθερος, καθοριζόμενος, ανά κατηγορία καταστημάτων, με αποφάσεις των οικείων Εμπορικών Συλλόγων. β)Ο χρόνος λήξης της λειτουργίας των παραπάνω κατηγοριών καταστημάτων δεν μπορεί να ξεπερνά από Δευτέρα έως και Παρασκευή την 20.00΄ ώρα κατά τη χειμερινή περίοδο και την 21.00΄ ώρα κατά τη θερινή περίοδο, ενώ τα Σάββατα (χειμώνα-καλοκαίρι) την 18.00΄ ώρα. γ)Η Κυριακή, για τις ως άνω κατηγορίες καταστημάτων εξακολουθεί να είναι αργία, όπως αυτό ρητά καθορίζεται στην παρ. 2 του άρθρ. 46 του Νόμ. 2224/94, με τις εξαιρέσεις που ρητά καθορίζονται από την ίδια ως άνω διάταξη. Σελ. 246,14 Τεύχος 1295-Σελ. 74 «δ.Ως έναρξη, της θερινής περιόδου για την εφαρμογή της απόφασης αυτής ορίζεται το χρονικό διάστημα από 1ης Απριλίου έως 31 Οκτωβρίου και της χειμερινής περιόδου από 1ης Νοεμβρίου έως 31 Μαρτίου». Το μέσα σε « » εδάφ. δ΄ προστέθηκε από την υπ’ αριθ. 1342/7-10 Απρ. 1997 (ΦΕΚ Β΄ 292) απ. Υπ. Εθνικής Οικονομίας, Ανάπτυξης και Εργασίας και Κοιν. Ασφαλίσεων. 2.Τα Νομαρχιακά Συμβούλια καλούνται, στα πλαίσια της απόφασης αυτής να καθορίσουν με αποφάσεις τους τις ώρες λειτουργίας των εν λόγω καταστημάτων της περιοχής τους, σύμφωνα με την παρ. 2 του άρθρ. 23 του Νόμ. 2224/1994. 3.Οι παραβάτες των διατάξεων της παρούσης απόφασης τιμωρούνται, σύμφωνα με τις διατάξεις του άρθρ. 8 του Νόμ. 2207/94, που αντικατέστησε το πρώτο εδάφιο της παρ. 7 του άρθρ. 42 του Νόμ. 1982/1990, όπως αυτό αντικαταστάθηκε με το άρθρ. 23 του Νόμ. 1957/91. 4.Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως. 5.Η παρούσα απόφαση να δημοσιευθεί στην Εφημερίδα της Κυβερνήσεως. 15.Ι.β.34 Ώρες εργασίας καταστημάτων και γραφείων 337 